ai4bharat/Pralekha huggingface dataset:
नौवहन मंत्रालय
युवा पिढीसाठी मूल्याधारित शिक्षण ही काळाची गरज – केंद्रीय मंत्री श्रीपाद नाईक
केंद्रीय मंत्री श्रीपाद नाईक यांनी ‘दलित सेवा सघटने’च्या 23 व्या वर्धापन दिन कार्यक्रमाला उपस्थित राहून विविध क्षेत्रांतील प्रसिध्द व्यक्तींना पुरस्कार प्रदान केले
गोवा, 30 ऑक्टोबर 2021
केंद्रीय बंदरे, नौवहन आणि जलमार्ग तसेच पर्यटनमंत्री श्रीपाद नाईक आज ‘दलित सेवा संघटने’चा 23 व्या वर्धापन दिन सोहोळा आणि डॉ. बाबासाहेब आंबेडकर यांच्या 130 व्या जयंतीनिमित्त गोव्यात मडगाव येथे झालेल्या कार्यक्रमाला उपस्थित राहिले. युवा पिढीसाठी ‘मूल्याधारित शिक्षण’ उपलब्ध करून देणे ही आजच्या काळाची गरज असून या शिक्षणामुळे त्यांना स्वातंत्र्य सैनिकांनी केलेल्या त्यागाचे महत्त्व समजून येईल असे मत केंद्रीय मंत्री श्रीपाद नाईक यांनी याप्रसंगी बोलताना व्यक्त केले.
डॉ. बाबासाहेब आंबेडकर यांनी शिक्षणाच्या माध्यमातून समाजातील दरी मिटविण्याचा प्रयत्न केला. यांची ही विचारधारा पुढे नेण्यासाठी ‘दलित सेवा संघटना’ गेल्या 23 वर्षांपासून अथकपणे कार्य करीत आहे ही अत्यंत उत्तम गोष्ट आहे. पुरस्कार हे आतापर्यंत केलेल्या कार्याची पोचपावती देत असतात आणि भविष्यात अधिक उत्साहाने कार्य करण्यास प्रवृत्त करतात असे नाईक यांनी सांगितले.
ते पुढे म्हणाले की, मूल्याधारित शिक्षण युवा पिढीला योग्य दिशा दाखविण्यासोबतच समाजातील दुष्ट प्रवृत्ती टाळण्याचा मार्ग देखील आहे.
या प्रसंगी गोव्याचे उपमुख्यमंत्री चंद्रकांत कवळेकर यांना सामाजिक कार्यातील योगदानाबद्दल ‘दलित सेवा संघटना’ पुरस्कार देऊन गौरविण्यात आले तर किसन फडते यांना ‘दलित सखा पुरस्कार-2021’ ने सन्मानित करण्यात आले.
या कार्यक्रमात महाराष्ट्र तसेच कर्नाटक राज्यातील अनेक प्रसिध्द व्यक्तींचा देखील सत्कार करण्यात आला. भारतीय जीवन विमा महामंडळाच्या सहकार्याने या वेळी अनेक गरजू विद्यार्थ्यांना केंद्रीय मंत्री श्रीपाद नाईक यांच्या हस्ते शैक्षणिक साहित्याचे वाटप करण्यात आले.
आरोग्य आणि कुटुंब कल्याण मंत्रालय
कोविड-19 प्रतिबंधक लसीकरणाच्या अंत्योदयाचा मार्ग मोकळा करण्यासाठी सिरिंजच्या निर्यातीवर प्रमाणात्मक निर्बंध
केवळ 3 महिन्यांसाठी सिरिंजच्या फक्त 3 श्रेण्यांवर प्रतिबंध लागू
जगातील सर्वात व्यापक असलेल्या भारतातील कोविड प्रतिबंधक लसीकरण कार्यक्रमाच्या प्रभावी अंमलबजावणीमध्ये देशांतर्गत लस आणि सिरिंजच्या उत्पादकांनी महत्वाची भूमिका बजावली आहे. भारताने आतापर्यंत जवळजवळ 94 कोटी लसीच्या मात्रा दिल्या आहेत तर 100 कोटीच्या टप्प्या नजीक पोहचलो आहोत. भारतातील शेवटच्या नागरिकाचे लसीकरण करण्याच्या दृढ राजकीय बांधिलकीसह, पंडीत दीनदयाल उपाध्याय यांच्या 'अंत्योदय' तत्त्वज्ञानाच्या मार्गाचा अवलंब करत सरकारने सिरिंजची देशांतर्गत उपलब्धता आणि वापर वाढवण्यासाठी सिरिंजच्या निर्यातीवर प्रमाणात्मक निर्बंध लावले आहेत.
सर्व पात्र नागरिकांना कमीतकमी वेळेत लसीकरण करण्यासाठी, कार्यक्रमाची गती टिकवण्यासाठी सिरिंज अत्यावश्यक आहेत. लसीच्या व्यवस्थापनासाठी वापरल्या जाणाऱ्या सिरिंजची पुरेशी उपलब्धता सुनिश्चित करण्याच्या दृष्टीने, भारत सरकारने केवळ सिरिंजच्या खालील श्रेणींच्या निर्यातीवर हे प्रमाणात्मक निर्बंध लागू केले आहेत: -
• 0.5 मिली/ 1 मिली एडी  सिरिंज.
• 0.5 मिली/1 मिली/2 मिली/3 मिली डिस्पोजेबल सिरिंज.
• 1 मिली/2 मिली/3 मिली आरयुपी  सिरिंज.
कोणत्याही प्रकारच्या/सिरिंजच्या निर्यातीवर बंदी नाही, 3 महिन्यांच्या मर्यादित कालावधीसाठी विशिष्ट प्रकारच्या निर्दिष्ट सिरिंजच्या निर्यातीवर केवळ प्रमाणात्मक प्रतिबंध आहे असेही स्पष्ट केले आहे. वर नमूद केलेल्या श्रेणी आणि प्रकारांच्या सिरिंज वगळता इतर सिरिंज प्रमाणात्मक निर्बंधाखाली समाविष्ट नाहीत.
केंद्रीय लोकसेवा आयोग
केंद्रीय लोकसेवा आयोगाने मार्च 2021 मध्ये केलेल्या भरती प्रक्रियेचा अंतिम निकाल
केंद्रीय लोकसेवा आयोगाने मार्च, 2021 या महिन्यात केलेल्या भरतीचा अंतिम निकाल खालील प्रमाणे आहे. शिफारस पात्र उमेदवारांना स्वतंत्रपणे पोस्टाद्वारे निकाल कळविण्यात आला आहे.
पूर्ण यादीसाठी येथे क्लिक करा
Jaydevi PS/S.Patgoankar/P.Kor
उपराष्ट्रपती कार्यालय
उपराष्ट्रपतींनी ओणमच्या पूर्वसंध्येला जनतेला दिल्या शुभेच्छा
नवी दिल्ली, 7 सप्टेंबर 2022
उपराष्ट्रपती जगदीप धनखड यांनी ओणमच्या पूर्वसंध्येला देशवासियांना शुभेच्छा दिल्या आहेत. त्यांच्या संदेशाचा संपूर्ण मजकूर खालीलप्रमाणे आहे -
“मी ओणमच्या शुभ प्रसंगी देशातील जनतेला माझ्या हार्दिक शुभेच्छा देतो.
राजा महाबली यांच्या स्मरणार्थ साजरा केला जाणारा ओणम, प्रामाणिकपणा, करुणा आणि त्याग या उच्च मूल्यांचे प्रतीक आहे. शेतात नवीन येणाऱ्या पिकांच्या रूपात निसर्गाचे वरदान साजरे करण्याचाही हा सोहळा आहे.
ओणमच्या रुपाने प्रत्येकाच्या जीवनात शांती, समृद्धी आणि आनंद येवो.”
G.Chippalkatti /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
आरोग्य आणि कुटुंब कल्याण मंत्रालय
भारताच्या एकत्रित कोविड-19 लसीकरणाची व्याप्ती 193.96 कोटीहून अधिक झाली आहे
12 ते 14 वयोगटातील मुलामुलींना 3.43 कोटी हून अधिक पहिल्या डोसच्या मात्रा दिल्या गेल्या
भारतातील उपचार घेत असलेल्या रूग्णांची संख्या सध्याच्या घडीला 22,416
गेल्या 24 तासांत, 3,962 नवीन रूग्णांची नोंद झाली आहे
कोविड-19 मधून बरे होण्याचा दर सध्याच्या घडीला 98.73 टक्के
सध्याचा साप्ताहिक पॉझिटिव्हिटी दर 0.77 टक्के
नवी दिल्ली, 4 जून 2022
आज सकाळी सात वाजता आलेल्या तात्पुरत्या अहवालानुसार, भारतात कोविड-19 लसीकरणाची व्याप्ती 193.96 कोटीहून अधिक  पर्यंत पोहचली आहे. 2,47,05,065 सत्रांच्या माध्यमातून हे यश साध्य करण्यात आले आहे.
12 ते 14 वयोगटातील मुलामुलींसाठी 16 मार्च 2022 पासून कोविड-19 विरोधी लसीकरण सुरू झाले. आतापर्यंत, 3.43 कोटी हून अधिक पौगंडावस्थेतील मुलामुलींना कोविड-19 विरोधी लसीची पहिली मात्रा देण्यात आली आहे. त्याचप्रमाणे, 18 ते 59 वयोगटातील लोकांना कोविड-19 खबरदारीचा डोस देण्यास 10 एप्रिल 2022 रोजी सुरूवात झाली.
तात्पुरत्या अहवालानुसार आलेला एकत्रित आकडेवारी खालीलप्रमाणे आहे :-
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,07,223
|
|
2nd Dose
|
|
1,00,42,723
|
|
Precaution Dose
|
|
52,83,019
|
|
FLWs
|
|
1st Dose
|
|
1,84,19,662
|
|
2nd Dose
|
|
1,75,88,656
|
|
Precaution Dose
|
|
88,80,226
|
|
Age Group 12-14 years
|
|
1st Dose
|
|
3,43,23,522
|
|
2nd Dose
|
|
1,74,07,846
|
|
Age Group 15-18 years
|
|
1st Dose
|
|
5,95,77,787
|
|
2nd Dose
|
|
4,61,14,291
|
|
Age Group 18-44 years
|
|
1st Dose
|
|
55,72,93,922
|
|
2nd Dose
|
|
49,14,16,143
|
|
Precaution Dose
|
|
10,20,313
|
|
Age Group 45-59 years
|
|
1st Dose
|
|
20,32,75,360
|
|
2nd Dose
|
|
19,11,58,688
|
|
Precaution Dose
|
|
15,00,725
|
|
Over 60 years
|
|
1st Dose
|
|
12,71,09,501
|
|
2nd Dose
|
|
11,92,44,984
|
|
Precaution Dose
|
|
1,95,82,480
|
|
Precaution Dose
|
|
3,62,66,763
|
|
Total
|
|
1,93,96,47,071
भारतात सध्या उपचार घेत असलेल्या रूग्णांची संख्या 22,416 इतकी असून अशा रूग्णांची संख्या देशातील एकूण पॉझिटिव्ह रूग्णांच्या 0.05 टक्के इतकी आहे.
परिणामी, भारताचा कोविडमधून रूग्ण बरे होण्याचा दर 98.73 टक्के इतका आहे. गेल्या 24 तासांत, 2,697 रूग्ण बरे झाले असून बरे झालेल्या रूग्णांची एकत्रित संख्या  सध्या 4,26,25,454 इतकी आहे.
गेल्या 24 तासांत, 3,962 नवीन रूग्णांची नोंद देशभरात झाली आहे.
गेल्या 24 तासांत, एकूण 4,45,814 इतक्या कोविड-19 चाचण्या करण्यात आल्या असून भारताने आतापर्यंत 85.22 कोटी  इतक्या चाचण्या करण्यात आल्या आहेत.
देशात साप्ताहिक पॉझिटिव्हिटी दर सध्याच्या घडीला 0.77 टक्के इतका असून दैनंदिन पॉझिटिव्हिटी दर 0.89 टक्के असल्याची नोंद झाली आहे.
Jaydevi PS/U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
गृह आणि शहरी व्यवहार मंत्रालय
रस्त्यावरील फेरीवाले विक्रेत्यांसाठी त्यांच्या दारी सूक्ष्म कर्ज सुविधा आणण्यासाठी पंतप्रधान स्वनिधी मोबाइल ॲपचा प्रारंभ
राज्य / केंद्रशासित प्रदेशात आतापर्यंत 1,54,000 पेक्षा जास्त फेरीवाल्यांनी क्रियाशील भांडवल कर्जासाठी अर्ज केले - 48,000 पेक्षा अधिक यापूर्वीच मंजूर झाले
नवी दिल्ली, 17 जुलै 2020
गृहनिर्माण आणि शहरी कामकाज मंत्रालयाचे सचिव दुर्गा शंकर मिश्रा यांनी आज नवी दिल्लीत पंतप्रधान फेरीवाला आत्मनिर्भर निधी  चे मोबाईल ॲप्लिकेशन सुरु केले. या योजनेअंतर्गत फेरीवाल्यांना वित्तपुरवठा करण्यासाठी आणि त्यांच्या कर्जाच्या अर्जांवर विचार करण्यासाठी या ॲप अंतर्गत कर्जपुरवठा करणाऱ्या संस्थांसाठी  वापरायला सोयीचे डिजिटल इंटरफेस प्रदान करणे हा या ॲपचा उद्देश आहे. व्हिडिओ कॉन्फरन्सद्वारे आयोजित या कार्यक्रमात मंत्रालयातील वरिष्ठ अधिकारी, नगरविकास विभागाचे प्रधान सचिव आणि राज्य व केंद्रशासित प्रदेशातील अन्य अधिकारी सहभागी झाले होते.
पीएम स्वनिधी मोबाईल ॲप डिजिटल तंत्रज्ञानाच्या वापराला चालना देण्याच्या दिशेने एक पाऊल आहे आणि बँकेचे प्रतिनिधी  आणि बिगर-बँकिंग वित्तीय संस्थांचे एजंट्स  / मायक्रो-फायनान्स संस्था  सारख्या कर्जपुरवठादाराना जे फेरीवाल्यांच्या निकटच्या संपर्कात असतात त्यांना या योजनेची व्याप्ती वाढवण्यात मदत होईल. या मोबाईल ॲपमुळे या योजनेच्या अंमलबजावणीच्या धोरणाला चालना मिळेल तसेच फेरीवाल्याना पेपरलेस डिजिटल सूक्ष्म पत सुविधा उपलब्ध होईल असा विश्वास आहे.
मंत्रालयाने 29 जून 2020 रोजी वेब पोर्टल सुरु केले आहे. पीएम स्वनिधी वेब पोर्टल प्रमाणेच या ॲपमध्ये सर्व वैशिष्ट्ये आहेत, सुलभ पोर्टेबिलिटीचे वैशिष्ट्य देखील यात आहे. यामध्ये सर्वेक्षणातील डेटामध्ये विक्रेता शोध, अर्जदारांचे ई-केवायसी, अर्जांची प्रक्रिया करणे आणि रिअल टाइम मॉनिटरिंग समाविष्ट आहे. कर्जपुरवठादार आणि त्यांच्या कर्मचाऱ्यांद्वारे गुगल प्ले स्टोअरवरून अॅप डाउनलोड करता येईल. 02,जुलै 2020 रोजी पीएम स्वनिधी अंतर्गत कर्ज देण्याची प्रक्रिया सुरू झाल्यापासून 1,54,000 हून अधिक फेरीवाल्यांनी राज्ये / केंद्रशासित प्रदेशांमध्ये क्रियाशील भांडवली कर्जासाठी अर्ज केले आहेत आणि त्यापैकी 48,000 पेक्षा जास्त मंजूर झाले आहेत.
कोविड -19 लॉकडाऊनमुळे उपजिविकेवर प्रतिकूल परिणाम झालेल्या फेरीवाल्याना परवडणारे क्रियाशील भांडवल कर्ज उपलब्ध करुन देण्यासाठी गृहनिर्माण आणि शहरी कामकाज मंत्रालयाने 01 जून 2020, रोजी पीएम स्वनिधी ची सुरूवात केली. या योजनेत शहरी तसेच आसपासच्या निम शहरी / ग्रामीण भागात 24 मार्च 2020,रोजी किंवा त्यापूर्वी विक्री करणाऱ्या 50 लाखांहून अधिक फेरीवाल्याना लाभ मिळावा हे या योजनेचे उद्दिष्ट आहे. या योजनेअंतर्गत विक्रेते 10,000, रुपयांपर्यंत कर्ज मिळवू शकतात जे एका वर्षाच्या कार्यकाळात मासिक हप्त्यांमध्ये फेडायचे आहे. कर्जाची वेळेवर/लवकर परतफेड केल्यावर, दरमहा 7% व्याज अनुदान तिमाही आधारावर थेट लाभ हस्तांतरणाद्वारे लाभार्थ्यांच्या बँक खात्यात जमा केले जाईल. कर्जाची लवकर परतफेड केल्यास दंड आकारला जाणार नाही. दरमहा 100 रुपयापर्यंत कॅशबॅक च्या माध्यमातून ही योजना डिजिटल व्यवहारांना प्रोत्साहन देईल तसेच वेळेवर कर्जफेड करून वाढीव पत मर्यादेची सुविधा मिळवून ते आर्थिक स्थिती सुधारू शकतील.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
सुप्रसिद्ध पत्रकार रविश तिवारी यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी प्रसिद्ध पत्रकार रविश तिवारी यांच्या निधनाबद्दल तीव्र दुःख व्यक्त केले आहे.
‘व्टिटर’च्या माध्यमातून पंतप्रधानांनी आपल्या शोक भावना व्यक्त केल्या आहेत. ते म्हणालेः
‘‘नियतीने रविश तिवारी यांना आपल्यातून फारच लवकर नेले. त्यांच्या निधनामुळे माध्यम विश्वातल्या एका उज्ज्वल कारकिर्दीचा अंत झाला आहे. मला त्यांचे लेखन वाचायला आवडायचे. तसेच त्यांच्याबरोबर वेळोवेळी मी संवादही साधत होतो. रविश तिवारी अंतर्दृष्टी असलेले नम्र पत्रकार होते. त्यांच्या कुटुंबियांविषयी आणि त्यांच्या अनेक मित्रांविषयी माझ्या संवेदना व्यक्त करतो. ओम शांती!‘‘
माहिती आणि प्रसारण मंत्रालय
राष्ट्रपतींनी आयजॉल येथे भारतीय जनसंवाद संस्थेच्या  ईशान्य प्रादेशिक शाखेचे केले उद्घाटन केले
नवी दिल्ली, 3 नोव्हेंबर 2022
राष्ट्रपती द्रौपदी मुर्मु यांनी आपल्या मिझोरम दौऱ्यात, मिझोरम विद्यापीठामधील आयआयएमसी ईशान्य शाखेचे दूरदृश्य माध्यमातून उद्घाटन केले. भारतीय जनसंवाद संस्था  ही माहिती आणि प्रसारण मंत्रालयाच्या अखत्यारीतील स्वायत्त संस्था आहे.
आयआयएमसी ईशान्य शाखेने 2011 मध्ये मिझोराम विद्यापीठाने उपलब्ध करून दिलेल्या तात्पुरत्या इमारतीतून कामाला सुरुवात केली. शाखेचे बांधकाम 2015 मध्ये सुरू झाले आणि 2019 मध्ये पूर्ण झाले. यासाठी एकूण खर्च 25 कोटी झाला आहे. मिझोराम विद्यापीठाने दिलेल्या 8 एकर जागेवरील आयआयएमसीच्या कायमस्वरूपी शाखेत वसतिगृहे आणि कर्मचारी निवासस्थानांसह स्वतंत्र प्रशासकीय आणि शैक्षणिक इमारती आहेत.
शाखेत स्थापनेपासूनच इंग्रजी पत्रकारितेतील पदव्युत्तर पदविका अभ्यासक्रम शिकवला जात आहे. यात बहुतेक भारताच्या इतर भागातील तर काही पूर्वोत्तर राज्यांमधील विद्यार्थी प्रवेश घेतात. यावर्षी इंग्रजी पत्रकारितेत दुसऱ्यांदा अव्वल स्थान पटकावल्याचा संस्थेला अभिमान आहे. संस्थेद्वारे आपल्या विद्यार्थ्यांना कॅम्पस प्लेसमेंट आणि त्यांच्या स्वत:च्या प्रयत्नांद्वारे देशभरातील नामांकित प्रसारमाध्यमांमधे रोजगार सुनिश्चित करण्यास सक्षम केले जाते. वर्षानुवर्षे विद्यार्थी दूरदर्शन सारख्या प्रतिष्ठीत माध्यम संस्थांमध्ये स्वतःचे स्थान निर्माण करत आहेत.
आयआयएमसीच्या इतर दोन शाखांसह ईशान्य शाखेची डिजिटल माध्यमात 2022-23 सत्रापासून पदव्युत्तर पदविका अभ्यासक्रम सुरु करण्यासाठी निवड झाली आहे. सद्यस्थितीत डिजिटल माध्यमाचे महत्त्व लक्षात घेऊन हा अभ्यासक्रम सुरू केला आहे.
मिझोरम विद्यापीठामधील शाखेत काम सुरू केल्यापासून शैक्षणिक आणि प्रशासकीय सहाय्य प्रदान केल्याबद्दल तसेच सर्वोतोपरी योगदान दिलेल्या सर्व लोकांचे, विशेषतः मिझोरम विद्यापीठाप्रति संस्थेने कृतज्ञता व्यक्त केली आहे.
2011 मध्ये उद्घाटन झाल्यापासून, प्रादेशिक संचालक एल.आर. सायलो संस्थेचे अध्यक्ष आहेत. त्यांना जनसंपर्क क्षेत्रात अनेक दशकांचा अनुभव असून मिझेरमचे माहिती आणि जनसंपर्क म्हणून त्यांनी 20 वर्षांपेक्षा अधिक काळ काम केले आहे.
आयआयएमसी ही माहिती आणि प्रसारण मंत्रालयाच्या अखत्यारीतील प्रतिष्ठीत पत्रकारिता संस्था आहे. देशातील आणि इतर विकसनशील देशांमधील माध्यम व्यावसायिकांच्या प्रशिक्षण गरजा पूर्ण करण्यासाठी 1965 मध्ये त्याची स्थापना झाली. तेव्हापासून ही भारतीय माहिती सेवेची प्रशिक्षण संस्था म्हणून कार्यरत आहे. नंतर इथे स्पर्धात्मक प्रवेश परीक्षेद्वारे इच्छुक पत्रकारांसाठी अभ्यासक्रम सुरू केले आहेत. आयआयएमसीने देशातील माध्यम शिक्षणाची गरज पूर्ण करण्याच्या उद्देशाने देशाच्या विविध भागात 5 प्रादेशिक शाखांचा विस्तार केला आहे.S.Patil/V.Ghode/D.Rane
(Visitor Counter : 105
पंतप्रधान कार्यालय
पंतप्रधानांनी इस्रायलचे पंतप्रधान बेंजामिन नेतन्याहू आणि तिथल्या जनतेचे स्वातंत्र्याच्या 75 व्या वर्धापनदिनानिमित्त केले अभिनंदन
नवी दिल्ली, 26 एप्रिल 2023
पंतप्रधान नरेंद्र मोदी यांनी इस्रायलचे पंतप्रधान बेंजामिन नेतन्याहू आणि तिथल्या जनतेचे स्वातंत्र्याच्या 75 व्या वर्धापनदिनानिमित्त अभिनंदन केले आहे.
पंतप्रधानांनी ट्विट केले;
“स्वातंत्र्याच्या 75 व्या वर्धापनदिनानिमित्त माझे मित्र @netanyahu आणि इस्रायलच्या जनतेचे हार्दिक अभिनंदन. Mazel Tov!"G.Chippalkatti/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
शहीद दिनी पंतप्रधानांची शहिदांना श्रद्धांजली
पंतप्रधान नरेंद्र मोदी यांनी आजच्या शहीद दिनी, भगत सिंग, सुखदेव आणि राजगुरू यांना श्रद्धांजली वाहिली आहे.
“अमर शहीद वीर भगत सिंग, सुखदेव आणि राजगुरू या स्वातंत्र्याच्या क्रांतीदूतांना शहीद दिनाला शतशः प्रणाम. भारतमातेच्या या महान सुपुत्रांचे बलिदान देशाच्या प्रत्येक पिढीसाठी प्रेरणेचा अखंड स्त्रोत म्हणून कायम कार्य करत राहील,” या शब्दात पंतप्रधानांनी त्यांच्या ट्वीट संदेशाद्वारे भावना व्यक्त केल्या आहेत.
राष्ट्रपती कार्यालय
राष्ट्रपतींकडून माजी राष्ट्रपती के. आर. नारायणन यांच्या जयंतीनिमित्त आदरांजली
नवी दिल्ली, 27 ऑक्टोबर 2022
राष्ट्रपती श्रीमती द्रौपदी मुर्मू यांनी माजी राष्ट्रपती के. आर. नारायणन यांच्या जयंतीनिमित्त आज  रोजी आदरांजली वाहिली. राष्ट्रपती भवनातील अधिकाऱ्यांसह राष्ट्रपतींनी के. आर. नारायणन यांच्या प्रतिमेस पुष्प अर्पण केले.S.Thakur/R.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 135
सांख्यिकी आणि कार्यक्रम अंमलबजावणी मंत्रालय
आर्थिक वर्ष 2023-24 च्या पहिल्या तिमाहीसाठी  सकल देशांतर्गत उत्पादन 7.8 टक्के
नवी दिल्ली, 31 ऑगस्ट 2023
सांख्यिकी आणि कार्यक्रम अंमलबजावणी मंत्रालयाच्या, राष्ट्रीय सांख्यिकी कार्यालयाने  प्रसिद्ध केलेल्या प्रसिद्धीपत्रकात, स्थिर  आणि सध्याच्या दोन्ही किंमतीवर आधारित आर्थिक वर्ष 2023-24 च्या एप्रिल-जून तिमाहीसाठी सकल देशांतर्गत उत्पादनाचा  अंदाज जाहीर केला आहे.
आर्थिक वर्ष 2023-24 मध्ये पहिल्या तिमाहीतील प्रत्यक्ष जीडीपी किंवा स्थिर  किंमतींवर आधारित जीडीपी, 2022-23 च्या पहिल्या तिमाहीच्या 37.44 लाख कोटी रुपयांच्या तुलनेत 40.37 लाख कोटींची पातळी गाठण्याचा अंदाज आहे. यात 2022-23 मधील पहिल्या तिमाहीतील 13.1 टक्क्यांच्या तुलनेत यंदा 7.8 टक्के वाढ दर्शवते.
आर्थिक वर्ष 2023-24 मध्ये पहिल्या तिमाहीत सध्याच्या किंमतींवर नॉमिनल जीडीपी जीडीपी अंदाजे ₹ 70.67 लाख कोटी आहे, जो आर्थिक वर्ष 2022-23 मधील पहिल्या तिमाहीत ₹ 65.42 लाख कोटी होता. हे 2022-23 मधील पहिल्या तिमाहीतील 27.7 टक्क्यांच्या तुलनेत यंदाच्या तिमाहीत 8.0 टक्के वाढ दर्शवते.
जीडीपी संकलनासाठी वापरल्या जाणार्या एकूण कर महसुलात जीएसटी नसलेला महसूल तसेच जीएसटी महसूल यांचा समावेश होतो. उत्पादनांवरील कर आणि सध्याच्या किमतींवरील उत्पादनांवरील अनुदानाचा अंदाज घेण्यासाठी महालेखा नियंत्रक  आणि भारताचे नियंत्रक आणि महालेखा परीक्षक  यांच्या संकेतस्थळावर उपलब्ध ताज्या माहितीचा वापर करण्यात आला आहे. स्थिर किंमतींवर आधारित उत्पादनांवर कर प्राप्त करण्यासाठी, कर आकारलेल्या वस्तू आणि सेवांच्या विक्रीच्या प्रत्यक्ष प्रमाणात वाढीचा वापर करून विक्रीच्या प्रत्यक्ष प्रमाणात एक्स्ट्रापोलेशन केले जाते आणि करांचे एकूण आकारमान मिळवण्यासाठी ते एकत्रित केले जाते.
जुलै-सप्टेंबर, 2023  या तिमाहीसाठी तिमाही जीडीपीचे पुढील अंदाज 30.11.2023 रोजी प्रसिद्ध केले जातील.
Click here to see in PDF format
AnnexureTotal Telephone Subscribers Data is upto 31st May, 2023.R.Aghor/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
ऊर्जा मंत्रालय
शहरी गॅस वितरण केंद्रात, नैसर्गिक वायु आणि हायड्रोजनच्या मिश्रणाविषयीचा प्रायोगिक प्रकल्प उभारण्यासाठी एनटीपीसी कडून जागतिक स्वारस्य प्रस्ताव आमंत्रित
नवी दिल्ली, 14 ऑगस्ट 2021
राष्ट्रीय औष्णिक ऊर्जा केंद्र- एनटीपीसी लिमिटेड या ऊर्जानिर्मिती कंपनीने, हायड्रोजन आणि नैसर्गिक वायु यांच्या मिश्रणाचा प्रायोगिक प्रकल्प देशातील शहरी गॅस वितरण केंद्रांमध्ये उभारण्यासाठी जागतिक स्तरावर एक्सप्रेशन ऑफ इंटरेस्ट  स्वारस्य प्रस्ताव आमंत्रित केले आहेत.
याआधी एनटीपीसी अक्षय ऊर्जा लिमिटेड कंपनीने लेह इथे हरित हायड्रोजन इंधन स्टेशन उभारण्यासाठी आणि एनटीपीसी विद्युत व्यापार निगम लिमिटेड ने इंधन सेल  बसेसची खरेदी करण्यासाठी काही दिवसांपूर्वी निविदा मागवल्या होत्या. एनटीपीसी अक्षय ऊर्जा लिमिटेड कंपनीने लेह इथे एक 1.25 मेगा वॉटचा सौर ऊर्जा प्रकल्प स्थापन करत असून ज्यायातून हायड्रोजन इंधन स्टेशनला ऊर्जा पुरवठा केला जाईल.
आता, हायड्रोजन आणि नैसर्गिक वायु मिश्रणातून ऊर्जानिर्मितीचा पहिलाच प्रायोगिक प्रकल्प भारतात सुरु होणार असून, ज्याद्वारे भारताच्या नैसर्गिक वायु ग्रिडला संपूर्णपणे कार्बनमुक्त करण्यासाठीची चाचपणी केली जाणार आहे. भारतात हायड्रोजन ऊर्जा आधारित अर्थव्यवस्थेकडे नेण्यात एनटीपीसी ची महत्वाची भूमिका असून, त्यानंतर त्याला व्यावसाईक स्वरूप देण्याचाही प्रयत्न केला जाणार आहे. केंद्र सरकारच्या आत्मनिर्भर भारत अभियानाच्या उद्दिष्टानुसार, आयातीला पर्याय निर्माण करण्यासोबतच कार्बनमुक्त इंधन निर्मितीचे उद्दिष्ट साध्य करण्याचा प्रयत्नही याद्वारे केला जाणार आहे.
एनटीपीसी लिमिटेड हरित अमोनिया निर्मितीचेही प्रयत्न करत असून, ते यशस्वी झाल्यास, खत उद्योगातील कार्बनचा वापरही कमी होऊ शकेल. तसेच, खत तसेच तेल शुद्धीकरण प्रकल्पामध्ये काही प्रमाणात हरित हायड्रोजन वापरण्याचे सरकारचे उद्दिष्टही साध्य करता येऊ शकेल.
त्याशिवाय, रामगुंडम येथे हरित मेथेनॉल उत्पादनाविषयीचे अध्ययन ही पूर्ण झाले असून, लवकरच कंपनी त्यात गुंतवणूक करण्याविषयी निर्णय घेणे अपेक्षित आहे.
N.Chitale/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
अर्थ मंत्रालय
2018-19 या आर्थिक वर्षासाठी केंद्र सरकारच्या जून महिन्यापर्यंतच्या जमाखर्चाचा मासिक आढावा
(नवी दिल्ली, 31 जुलै 2018
केंद्र सरकारच्या जून 2018 पर्यंतच्या मासिक जमाखर्चाचा आढावा घेण्यात आला असून अहवाल प्रसिद्ध करण्यात आले आहेत.
ठळक वैशिष्ट्ये
जून 2018 पर्यंत सरकारकडे 2,78,614 कोटी रुपये जमा झाले आहेत. यात 2,37,170 कोटी रुपये कर महसूल, 30,601 कोटी रुपये बिगर कर महसूल आणि 10,843 कोटी रुपये बिगर कर्ज भांडवली उत्पन्नाचा समावेश आहे. बिगर कर्ज भांडवली उत्पन्नात कर्जवसुली  आणि सार्वजनिक क्षेत्रातील कंपन्यांच्या निर्गुंतवणुकीचा  समावेश आहे.
1,57,527 कोटी रुपये राज्य सरकारांना करातील वाटा म्हणून हस्तांतरीत करण्यात आले. गेल्या वर्षीपेक्षा ते 12982 कोटी रुपये अधिक आहे.
सरकारने एकूण 7,07,647 कोटी रुपये खर्च केले. यापैकी 1,44,915 कोटी रुपये व्याज स्वरुपात तर 1,16,820 कोटी रुपये अनुदान स्वरुपात खर्च झाले.
B.Gokhale/S.Kane/P.Kor
संरक्षण मंत्रालय
हिवाळ्याच्या पार्श्वभूमीवर आवश्यक अवजड वस्तूसाठा अति उंचीवरील भागात पोहचवण्यासाठी भारतीय हवाई दलाची मोहीम
भारतीय हवाई दल आणि भारतीय लष्कराने 15 नोव्हेंबर रोजी ‘ऑपरेशन हर्क्युलिस’ ही संयुक्त मोहीम राबवत अवजड सामान सैन्याच्या उंचावरील तळांवर पोहचवण्याचे कार्य केले. उत्तर भागात, तैनात असलेल्या सैन्य तुकड्यांना, हिवाळ्याच्या पार्श्वभूमीवर आवश्यक अशा लॉजिस्टिक गोष्टींचा पुरवठा करण्यासाठी ही मोहीम राबवण्यात आली.
हे सामान घेऊन जाण्यासाठी, C-17, IL-76 आणि An-32 या लढावू विमानांचा वापर केला. पश्चिम हवाई कमांडच्या तळापासून या विमानांनी उड्डाण केले. भारतीय हवाई दलाच्या जास्तीत जास्त अवजड सामान वाहून नेण्याच्या सर्वोच्च क्षमतेचे हे थेट प्रात्यक्षिक होते.याआधीही आपत्कालीन स्थितीत भारतीय हवाई दलाची क्षमता सिद्ध झाली आहे.
पंतप्रधान कार्यालय
पंतप्रधान आणि सोशलिस्ट रिपब्लिक ऑफ व्हिएतनामचे पंतप्रधान यांच्यात दूरध्वनीवरून संभाषण
नवी दिल्ली, 13 एप्रिल 2020
पंतप्रधान नरेंद्र मोदी यांनी आज सोशलिस्ट रिपब्लिक ऑफ व्हिएतनामचे पंतप्रधान महामहीम गुयेन झुआन फुक यांच्याशी दूरध्वनीवरून संवाद साधला.
दोन्ही नेत्यांनी कोविड-19 महामारीमुळे उदभवलेल्या परिस्थितीबाबत आणि या आव्हानाचा सामना करण्यासाठी केलेल्या उपाययोजनांबाबत चर्चा केली.
कोविड-19 विरोधात लढा देण्यासाठी द्विपक्षीय सहकार्यासह आवश्यक वैद्यकीय उपकरणांचा पुरवठा करण्याच्या शक्यतेबाबत दोन्ही नेत्यांनी सहमती दर्शविली. त्यांनी उभय देशात सध्या राहत असलेल्या परस्परांच्या नागरिकांबद्दल काळजी वाहण्याची कटिबद्धता व्यक्त केली.
दोन्ही नेत्यांनी भारत आणि व्हिएतनाममधील धोरणात्मक भागीदारीच्या महत्त्वावर भर दिला आणि विविध आघाड्यांवर अलिकडच्या काळात झालेल्या प्रगतीबद्दल समाधान व्यक्त केले. त्यांनी प्रादेशिक आणि आंतरराष्ट्रीय घडामोडींचा देखील आढावा घेतला.
महामारीसंदर्भातील उपाययोजना आणि द्विपक्षीय संबंधांच्या अन्य पैलूंबाबत समन्वय साधण्यासाठी दोन्ही देशांची पथके आगामी काळात परस्परांच्या संपर्कात राहतील, याबाबत दोन्ही नेत्यांनी सहमती दर्शविली.
सध्याच्या संकटकाळात व्हिएतनामी लोकांच्या आरोग्यासाठी आणि निरामय जीवनासाठी पंतप्रधानांनी शुभेच्छा दिल्या.
G.Chippalkatti/S.Kane/D.Rane
(
दूरसंचार आणि माहिती तंत्रज्ञान मंत्रालय
आंतरराष्ट्रीय मैत्री दिनानिमित्त मुंबई जीपीओ येथे पोस्ट-क्रॉसिंग संमेलनाचे आयोजन
महाराष्ट्र आणि गोव्यातील स्थापत्य वारसा या संकल्पनेवर आधारित पोस्टकार्डच्या एका विशेष संचाचे प्रकाशन
मुंबई, 1 ऑगस्ट 2022
महाराष्ट्र टपाल परिमंडळाच्या वतीने ‘आंतरराष्ट्रीय मैत्री दिना’निमित्त मुंबई सामान्य टपाल कार्यालयामध्ये  पोस्ट क्रॉसिंग संमेलन आयोजित करण्यात आले होते. महाराष्ट्र परिमंडळाच्या मुख्य पोस्टमास्तर जनरल वीणा श्रीनिवास यांनी या प्रसंगी विशेष टपाल तिकीट जारी केले. महाराष्ट्र आणि गोव्यातील स्थापत्य वारसा या विषयावरील पोस्टकार्डच्या विशेष संचाचे प्रकाशन करण्यात आले. भारतातील भरतकाम या संकल्पनेवर आधारित बुकमार्कच्या संचासह संमेलन विशेष पोस्टकार्ड्स देखील जारी करण्यात आली.
यावेळी बोलताना वीणा श्रीनिवास यांनी, परस्पर-सांस्कृतिक संवादाचे माध्यम म्हणून पोस्टकार्डचे महत्त्व अधोरेखित केले. आंतरराष्ट्रीय मैत्री दिन मानवजातीच्या प्रगतीसाठी आंतरराष्ट्रीय शांतता आणि सौहार्दाची गरज अधोरेखित करतो असे पोस्टमास्टर जनरल अमिताभ सिंह यांनी सांगितले.
120 हून अधिक पोस्टकार्डसची देवाण घेवाण करणारे पोस्ट-क्रॉसर्स आणि टपाल तिकीट संग्राहक या कार्यक्रमाला उपस्थित होते.
पोस्ट- क्रॉसिंग
पोस्टक्रॉसिंग हा एक असा प्रकल्प आहे जो जगभरातील लोकांना सहजरित्या जोडतो.कोणालाही जगभरातून पोस्टकार्ड पाठवता आणि प्राप्त करता येतील! हे खरे पोस्टकार्ड आहे, इलेक्ट्रॉनिक नाही !कल्पना अगदी सोपी आहे: तुम्ही पाठवलेल्या प्रत्येक पोस्टकार्डसाठी, तुम्हाला जगातील कुठूनतरी पोस्टक्रॉसरकडून पुन्हा एक पोस्टकार्ड परत मिळेल.. अधिक माहितीसाठी postcrossing.com पहाPIB Mumbai | S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 81
भारतीय स्पर्धा आयोग
भारतीय स्पर्धा आयोगाने  साउथ एल्म इन्व्हेस्टमेंट्स बी. व्ही ला मायक्रो लाइफ सायन्सेस प्रायव्हेट लिमिटेडच्या अधिग्रहणास दिली मान्यता
भारतीय स्पर्धा आयोगाने  साउथ एल्म इन्व्हेस्टमेंट्स बी. व्ही ला मायक्रो लाइफ सायन्सेस प्रायव्हेट लिमिटेडच्या अधिग्रहणास मान्यता दिली आहे.
प्रस्तावित संयोजन, साउथ एल्म इन्वेस्टमेंट्स बीवी  द्वारे मायक्रो लाइफ सायन्सेस प्रायव्हेट लिमिटेड  मधे छोट्या भागीदारीच्या प्रस्तावित अधिग्रहणाशी संबंधित आहे.
एसईआय ही नेदरलँडच्या कायद्यांतर्गत अंतर्भूत केलेली गुंतवणूक होल्डिंग कंपनी आहे. एसईआयचे भागधारक हे काही खाजगी इक्विटी फंड आहेत. वॉरबर्ग पिंकस एलएलसी त्यांचे व्यवस्थापन करते.
लक्ष्य कंपनी, भारतात संचलित कंपनी आहे. ती प्रामुख्याने भारतातील खालील व्यावसायिक व्यवहारात सहाय्यक कंपन्यांसह कार्यरत आहे:
 स्टेंट, पर्क्यूटेनियस ट्रान्सल्युमिनल कोरोनरी अँजिओप्लास्टी कॅथेटर, हृदयाचे झडप, ऑर्थोपेडिक इम्प्लांट यासारख्या विविध श्रेणींमध्ये वैद्यकीय उपकरणांचे उत्पादन आणि विक्री, आणि एंडो-सर्जरी उत्पादने  या संबंधित चिकित्सा उपकरणे;
 इन-विट्रो डायग्नोस्टिक्स विश्लेषक आणि अभिकर्मक; आणि
 भारतात ओव्हर द काउंटर  उत्पादने जसे की कोविड स्व-चाचणी किट आणि गर्भधारणा चाचणी किट आदिंचे उत्पादन तसेच विक्री. लक्ष्य कंपनी  रुग्णालयांना विशिष्ट वैद्यकीय उपकरणे  पुरवते त्यासाठी बी2सी प्रारुपाचा अवलंब करते. याबरोबरच तिच्या इन-व्हिट्रो डायग्नोस्टिक, ऑर्थोपेडिक, एंडो-सर्जरी आणि हृदय व रक्तवाहिन्यासंबंधी उपायांकरिता संशोधन आणि विकास सुविधा आहेत.
सीसीआयचा तपशीलवार आदेश लवकरच जारी केला जाईल.